Vicepreşedintele SUA Kamala Harris a fost primită la Cotroceni de preşedintele Klaus Iohannis.
Vicepreşedintele Statelor Unite ale Americii Kamala Harris a fost primită vineri la Palatul Cotroceni de preşedintele Klaus Iohannis. Administraţia Prezidenţială spune că vizita vicepreşedintelui Kamala Harris are loc şi în contextul împlinirii în acest an a douăzeci şi cinci de ani de la lansarea Parteneriatului Strategic bilateral.
Vicepreşedintele Statelor Unite ale Americii Kamala Harris a fost primită vineri la Palatul Cotroceni de preşedintele Klaus Iohannis.Preşedintele Klaus Iohannis şi vicepreşedintele Kamala Harris vor discuta despre măsurile aliate de consolidare a posturii NATO de descurajare şi apărare pe Flancul Estic, inclusiv perspectiva creşterii în continuare a prezenţei militare americane şi aliate în România, ca măsură suplimentară de asigurare a securităţii ţării noastre şi a întregii regiuni.De asemenea, va fi abordată coordonarea, în continuare, a comunităţii transatlantice privind adoptarea de noi sancţiuni privind Rusia.Administraţia Prezidenţială spune că vizita vicepreşedintelui Kamala Harris are loc şi în contextul împlinirii în acest an a douăzeci şi cinci de ani de la lansarea Parteneriatului Strategic bilateral.Potrivit Adrministraţiei Prezidenţiale, prezenţa vicepreşedintelui Kamala Harris în România reconfirmă soliditatea Parteneriatului Strategic bilateral şi angajamentul ferm al Statelor Unite de a susţine securitatea României şi a aliaţilor NATO de pe Flancul Estic şi reflectă aprecierea Administraţiei americane pentru modul în care România a abordat şi s-a implicat în contextul ameninţărilor actuale de securitate generate de agresiunea ilegală a Federaţiei Ruse, precum şi în gestionarea fluxurilor de refugiaţi de la graniţe şi acordarea de asistenţă umanitară.